b'\n_START_ARTICLE_\nHorus-Aha\n_START_SECTION_\n\xc5\xbdivotopis\n_START_PARAGRAPH_\nAha je bio sin Narmera i Neithotep. Njegov je otac zaslu\xc5\xbean za ujedinjenje Egipta. Roditelji su mu pri ro\xc4\x91enju dali ime Teti, a poslije ga je on promijenio, kad je postao faraon. _NEWLINE_Aha je o\xc5\xbeenio svoju sestru Benerib, i jo\xc5\xa1 jednu \xc5\xbeenu, Hent I. S Hent je postao otac svog nasljednika D\xc5\xbeera, te je uz njega imao i k\xc4\x87eri Herneit i \xc5\xa0e\xc5\xa1 II. _NEWLINE_Prema Manetonu, Aha je vladao 64 godine \xc5\xa1to je mogu\xc4\x87e jer je do\xc5\xa1ao na prijestolje kao vrlo mlad \xc4\x8dovjek, u dobi od 30 godina. Navodno je umro od ozljeda zadobivenih u lovu na nilske konje.\n_START_SECTION_\nDjela\n_START_PARAGRAPH_\nMogu\xc4\x87e je da je upravo ovaj kralj osnovao Memfis. Dao je sagraditi hram bo\xc5\xbeice Neit (po kojoj je njegova majka bila nazvana).'